Boererate.com: Albinisme: As die son jou vyand is ...
Albinisme: As die son jou vyand is ...
Rowan de Vos is maar 13, maar ken reeds die gevaar van skadelike sonbrand al te goed. Hy is een die Athlone Skool vir Blindes in Bellvile-Suid se sowat 80 leerders wat albinisme het.
Mense met albinisme se kans om velkanker te kry, is 1 000 keer meer as dié van mense met normale velpigmentasie – en dit is meer as genoeg rede om alles moontlik te doen om dit te voorkom.
Só het prof. Willie Visser, hoof van die afdeling dermatologie aan die Universiteit Stellenbosch (US) se Fakulteit vir Geneeskunde en Gesondheidswetenskappe en van die Tygerberg-hospitaal, op 'n besoek aan die Athlone Skool vir Blindes gesê.
Hy en 'n groep dokters het sonskerm wat deur Eucerin geborg is, aan leerlinge met albinisme geskenk.
Dr. Riëtte Burger van die US se departement van stralingsonkologie sê omdat 'n groot aantal van die skool se leerlinge albinisme het, was dit 'n goeie beginpunt om bewusmaking oor velsorg na jong mense te bring.